Kungiyar Izala tace ba koyarwar musulunci bane kirawa shugaba mutuwa ▷ NAIJ.COM
Kungiyar Izala tace ba koyarwar musulunci bane kirawa shugaba mutuwa
– Kungiyar Izala tace masu yada jita-jitar cewa shugaba Buhari yam utu jahilai ne
– Kungiyar tace kirawa shugaban mutuwa rashin imani ne da tausayi
– Sheikh Sani Jingir yace kamar kowa Buhari zai rasu wata rana
Kungiyar nan ta Izalatul Bidi’a wa Iqamatus Sunnah ta Kasa ta soki masu kirawa shugaba Buhari mutuwa. Kungiyar tace hakan ba komai ba ne sai zallan jahilci da rashin imani da tausayi.
Shugaban Majalisar Malamai na Kasa na Kungiyar Sheikh Sani Yahaya Jingir yace masu kiran shugaban kasar ya mutu, mutane marasa gaskiya da suka aikata ba daidai ba. Sheikh Jingir yace wata rana kamar kowa shugaba Buhari zai bar Duniya kamar yadda kowa zai bar ta.
KU KARANTA: Za a binciki Mukaddashin shugaban Kasa
Shehun Malamin yayi kira da Gwamnati ta sayi kayan gona ta rika saidawa talakawa cikin rahusa, Yace wannan zai rage radadin da ake fama da shin a yunwa da rashin kudi a fadin Kasar. A karshe Malamin ya soki kalaman Faston nan da yace a kashe Fulani, yace hakan na iya tada fitina.
Mun samu labari har wa yau daga Jaridar Daily Trust cewa wani matashi ya rataye kan sa har Lahira a Garin Kano. Har yanzu dai ba za a iya cewa ga dalilin da ya sa wannan matashi ya aikata wannan mugun abu ba.
Shugaban kungiyar Izala ya bayyana wanda tsokaicin Fasto Johnson Suleman kan Fulani makiyaya zai yiwu kawo rikici.
“Kowane shugaban adddini, Musulmai ne ko Kiristoci da yayi maganar wuta, Shi, ba shugaba bane. Saboda haka, yakamata duk shugaban addinai su tunani kafin suke yi magana. Kuma su yi wa’azi kan zaman lafiyar yan Najeriya,” yace.
Hausa News Mutanen Najeriya Addinin Musulunci Kungiyar Musulunci Malaman Addini
Evans Sophia Momodu Richest man in Africa 2017 Richest musician in the world How to check bvn